Anglo verkoop myn in AustraliëMark Cutifani, uitvoerende hoof Anglo American via clubofmozambique.com Anglo American plc het Donderdag aangekondig dat hy sy 83.33% aandeel in die Dartbrook-steenkoolmyn in Australië gaan verkoop vir A$50 miljoen (meer as R550 miljoen). Bedrywighede by dié myn in Hunter Valley is in 2006 opgeskort. Australian Pacific Coal Limited (AQC) koop die aandele met ŉ vooraf kontantbetaling van A$25 miljoen en tantieme op toekomstige vervaardiging tot soveel as ŉ bykomende A$25 miljoen. Anglo het in ŉ verklaring gesê die transaksie is in ooreenstemming met die herstrukturering wat vroeër vandeesmaand aangekondig is. Mark Cutifani, uitvoerende hoof, het op 8 Desember aangekondig die erns van die daling in die kommoditeitsprys eis sterk optrede en hy het ŉ radikale herstrukturering van die portefeulje aangekondig, wat tot ŉ vermindering van 60% in bates sal lei. Die transaksie, wat aan verskeie voorwaardes onderhewig is, sal na verwagting teen die middel van 2016 afgehandel wees. Meer besonderhede oor Anglo se herstruktureringsplan sal na verwagting in Februarie bekend gemaak word.